Document ID: 32002L0001

Komission direktiivi 2002/1/EY,
annettu 7 päivänä tammikuuta 2002,
direktiivin 94/39/EY muuttamisesta maksan toiminnan tukemiseen kroonisen maksan vajaatoiminnan yhteydessä tarkoitettujen rehujen osalta
(ETA:n kannalta merkityksellinen teksti)
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon erityisravinnoksi tarkoitetuista rehuista 13 päivänä syyskuuta 1993 annetun neuvoston direktiivin 93/74/ETY(1), sellaisena kuin se on viimeksi muutettuna direktiivillä 1999/29/EY(2), ja erityisesti sen 6 artiklan c kohdan,
sekä katsoo seuraavaa:
(1) Komissio on hyväksynyt luettelon erityisravinnoksi tarkoitettujen rehujen käyttötarkoituksista direktiivillä 94/39/EY(3), sellaisena kuin se on muutettuna direktiivillä 95/9/EY(4).
(2) Tieteelliset tutkimukset ovat osoittaneet, ettei ole tarvetta alentaa tai säädellä rasvan määrää sellaisissa rehuissa, jotka on tarkoitettu kissoille ja koirille maksan toiminnan tukemiseen kroonisen maksan vajaatoiminnan yhteydessä. On kuitenkin osoittautunut hyödylliseksi mainita tuoteselostemerkinnöissä, että kyseisellä ravinnolla ruokittujen eläinten saatavilla on oltava jatkuvasti vettä.
(3) Direktiivin 94/39/EY tulisi siten tältä osin muuttaa.
(4) Tässä direktiivissä säädetyt toimenpiteet ovat yhdenmukaiset pysyvän rehukomitean lausunnon kanssa,
ON ANTANUT TÄMÄN DIREKTIIVIN:
1 artikla
Direktiivin 94/39/EY liitettä muutetaan tämän direktiivin liitteen mukaisesti.
2 artikla
Jäsenvaltioiden on saatettava tämän direktiivin noudattamisen edellyttämät lait, asetukset ja hallinnolliset määräykset voimaan viimeistään 20 päivänä marraskuuta 2002. Niiden on ilmoitettava tästä komissiolle viipymättä.
Näissä jäsenvaltioiden antamissa säädöksissä on viitattava tähän direktiivin tai niihin on liitettävä tällainen viittaus, kun ne virallisesti julkaistaan. Jäsenvaltioiden on säädettävä siitä, miten viittaukset tehdään.
3 artikla
Tämä direktiivi tulee voimaan kahdentenakymmenentenä päivänä sen jälkeen, kun se on julkaistu Euroopan yhteisöjen virallisessa lehdessä.
4 artikla
Tämä direktiivi on osoitettu kaikille jäsenvaltioille.
Tehty Brysselissä 7 päivänä tammikuuta 2002.

Labels: 3
17
6